# Misingi ya Kitheolojia

# Moduli ya saba: Theolojia ni nini?

# Maswali ya kujadili

1. Ni jambo gani muhimu ulilojifunza katika somo hili au kitu gani katika somo hukukielewa vizuri?
2. Eleza kwa ufupi maana nne ya “theolojia” iliyotolewa na Aquinas, Hodge, Ames na Frame.
3. Eleza tabia mbili au mitazamo ambayo watu wengi wanakuwa nayo wanaposoma theolojia.
4. Eleza malengo matatu ya msingi ya theolojia.
5. Ni kwa njia zipi malengo matatu ya msingi ya theolojia yanategemeana?
6. Ni kwa namna gani mtu anapaswa kuyapa kipaumbele malengo matatu ya theolojia?
7. Ni vipengele gani vilivyoteuliwa kutumika katika mtaala wa chuo, na kwa nini chaguzi hizo ni za muhimu?
8. Unawezaje kulielezea neno “theolojia” kwa mtu ambaye hana ufahamu wowote juu ya theolojia?
9. Ni mtazamo upi katika theolojia unaofikiri ni wa thamani zaidi? Kwa nini?
10. Eleza namna gani unaweza kujifunza theolojia kama mwongozo wa maisha.
11. Ina maana gani kusema kwamba “ Imani zetu, matendo yetu na hisia zetu huleta maelewano mengi”? kwa nini wazo hili ni la muhimu kulielewa unapoanza kujifunza theolojia?
12. Tunawezaje kuepuka mtego wa wenye akili tunapojifunza theolojia?

**TAARIFA YA JUMLA KUHUSU MALENGO NA KUTEGEMEANA:** Kwa mjibu wa somo hili, othodoksia, othopraksia na othopatosia zinapaswa kutegemeana, maana kila moja haijitegemei na wala haina ushindani na mwenzake. Badala yake zimeandaliwa kuwezeshana na kukamilishana. Unapoujua ukweli inakusaidia kutii na kuzileta hisia zako katika uelekeo wa hisia za kibiblia. Utii ni kufanya jambo lililosahihi, inakusaidia kuelewa kwa uwazi zaidi na kuzileta hisia zako katika uelekeo wa hisia za kibiblia. Kuwa na hisia zilizo sahihi inakuwezesha kuelewa kwa uwazi zaidi na kuamini kwa upana zaidi.

**SOMO REJEA:**

Edgar alikuwa mchungaji ambaye muda wote alikuwa katika kutengeneza mazinigira yenye uhai kanisani. Kupitia matukio ya miziki na matamasha mengi ya uimbaji, mahubiri ya ushawishi wa hisia na kuwapenda watu, aliweza kulikuza kanisa kufikia watu 200. Pole pole, makosa ya kitheolojia yaliingia kanisani. Hakuweza kugundua mara moja, lakini alipogundua, alikuwa amechelewa sana. Watu katika kanisa lake pamoja na uongozi walikuwa tayari wameathiriwa na mafundisho hayo.

Maswali ya Kutafakari

1. Je umewahi kupata uzoefu wa kusoma maelekezo ya namna ya kuunganisha kitu kwa pamoja, na baadae ukagundua baada ya kusoma ya kwamba bado hujui namna ya kukiunganisha? Jadili namna ya kuunganisha kusoma na kufanya jaribio kwa vitendo, kwenda nyuma na mbele kati ya hivyo viwili, inaweza kuwa ni msaada zaidi ya kusoma na kujaribu kuunganisha kitu kwa pamoja.
2. Watu wengi wamekutana na mtu anayeijua Biblia vizuri lakini hana dalili za kuwa na tabia ya Kimungu. Unawezaje kueleza juu ya hili? Jadili hili katika kikundi chako.
3. Chunguza maelezo yafatayo na uonyeshe katika kiwango cha 1 mpaka 5 zina ukweli wa kiwango gani kwako. Utoe mifano kama ushahidi kwa kila jambo.
   1. Kadri ninavyojifunza ukweli, ndivyo ninavyowafundisha wengine ukweli.
   2. Kadri ninavyojifunza ukweli ndivyo kadri ninavyompenda Mungu na wengine.
   3. Kadri ninavyompenda Mungu ndivyo anavyofungua ufahamu wangu kuelewa ukweli.
   4. Kadri ninavyowapenda wengine ndivyo Mungu anavyofungua akili yangu kuelewa ukweli.
   5. Kadri ninavyotii neno la Mungu, ndivyo ninavyowapenda wengine.
   6. Kadri ninavyotii neno la Mungu, ndivyo ninavyompenda Mungu.
   7. Kadri ninavyotii neno la Mungu, ndivyo ninavyotamani kutii.
   8. Kadri ninavyompenda Mungu, ndivyo ninavyotii neno lake.
   9. Kadri ninavyowapenda wengine, ndivyo ninavyotii neno lake.
4. Jadili haya katika kundi lako la kujifunza:
   1. Ikiwa hauoni elimu yako ikikusaidia kukua katika upendo na uaminifu, unahitahi kumuomba Bwana akusaidie kukua katika eneo hili.
   2. Kama hauoni upendo wako ukiongeza elimu yako na utiifu wako, unahitaji kumuomba Bwana akusaidie kukua katika eneo hili.